ಮುಂದಿನ ವರ್ಷದ ದೀಪಾವಳಿಗೆ ದುಬೈನಲ್ಲಿ ಹಿಂದೂ ದೇವಾಲಯ ಲೋಕಾರ್ಪಣೆ ಕಳೆದ ವರ್ಷ ಅಗಸ್ಟ್ನಲ್ಲಿ ಅಡಿಪಾಯ ಹಾಕಲಾಗಿದ್ದ ದುಬೈನ ಹಿಂದೂ ದೇವಾಲಯವು ಮುಂದಿನ ವರ್ಷದ ದೀಪಾವಳಿಗೆ ಲೋಕಾರ್ಪಣೆಗೊಳ್ಳಲಿದೆ ಎಂದು ಸ್ಥಳೀಯ ಮಾಧ್ಯಮಗಳು ವರದಿ ಮಾಡಿವೆ. ನಗರದ ಜೆಬೆಲ್ ಅಲಿ ಪ್ರದೇಶದಲ್ಲಿ ಗುರುನಾನಕ್ ಸಿಂಗ್ ದರ್ಬಾರ್ ಪಕ್ಕದಲ್ಲಿ ನಿರ್ಮಿಸಲಾಗುತ್ತಿರುವ ಈ ದೇವಾಲಯವು ಬುರ್ ದುಬೈನ ಸಿಂಧಿ ಗುರು ದರ್ಬಾರ್ನ ವಿಸ್ತರಣೆಯಾಗಿದೆ ಎಂದು ದುಬೈನ ಸಮುದಾಯ ಅಭಿವೃದ್ಧಿ ಪ್ರಾಧಿಕಾರ ಮಾಹಿತಿ ನೀಡಿದೆ. 1950ರಿಂದ ದುಬೈನಲ್ಲಿರುವ ಸಿಂಧಿ ಗುರು ದರ್ಬಾರ್ ದೇವಾಲಯವು ದುಬೈನ ಪ್ರಾಚೀನ ದೇವಾಲಯಗಳಲ್ಲಿ ಒಂದಾಗಿದೆ. ಇನ್ನು ಈ ವಿಚಾರವಾಗಿ ಮಾತನಾಡಿದ ದೇವಸ್ಥಾನದ ಟ್ರಸ್ಟಿ ರಾಜು ಶ್ರೋಫ್, ದುಬೈನಲ್ಲಿ ತಲೆ ಎತ್ತುತ್ತಿರುವ ಈ ಹಿಂದೂ ದೇವಾಲಯವು ಯುನೈಟೆಡ್ ಅರಬ್ ಎಮಿರೇಟ್ಸ್ ಹಾಗೂ ದುಬೈ ನಾಯಕರ ಮುಕ್ತ ಮನಸ್ಸಿಗೆ ಪ್ರತ್ಯಕ್ಷ ಸಾಕ್ಷಿಯಾಗಿದೆ ಎಂದು ಹೇಳಿದ್ರು. ದುಬೈ ಪತ್ರಿಕೆ ಮಾಡಿರುವ ವರದಿಯ ಪ್ರಕಾರ ಈ ದೇವಾಲಯದಲ್ಲಿ 11 ಹಿಂದೂ ದೇವತೆಗಳನ್ನ ಪ್ರತಿಷ್ಠಾಪನೆ ಮಾಡಲಾಗುವುದು ಎನ್ನಲಾಗಿದೆ. ದೇವಾಲಯದ ವಾಸ್ತು ಶಿಲ್ಪ ಅರೇಬಿಯನ್ ಶೈಲಿಯಲ್ಲೇ ಇರಲಿದೆ.